Mette Frederiksen (S), 2025-05-06:
Jeg vil tillade mig at mene, at det her faktisk er et udtryk for et rigsfællesskab, der udvikler sig.
I øvrigt vil jeg gerne på regeringens vegne takke for samarbejdet på fødevareområdet.
Det er jo helt rigtigt, at Grønland i høj grad lever af at kunne eksportere sine egne råvarer ud til resten af verden, og derfor er fødevarekontrol og hele myndighedsarbejdet på det område jo meget mere oplagt at have i Nuuk end at have det i Danmark.
Så jeg synes, det er fantastisk, at vi har fået taget de her skridt.
Jeg vil gerne takke for samarbejdet, og jeg håber, at vi kan bruge det som et eksempel på et rigsfællesskab, der netop ikke står stille, men hvor det udvikler sig og udvikler sig i takt med de behov, der er helt legitimt i Grønland bl.a. på det her område.
Først og fremmest velkommen hertil.
Det sidste spørgsmål går på, om jeg synes, det er et problem, at mænd og kvinder er forskellige og træffer forskellige valg.
Nej, det synes jeg ikke.
I et af verdens bedste samfund og et af de stærkeste demokratier, der findes – der er ikke mange samfund, der har lige så meget frihed, som vi har, og så mange demokratiske rettigheder – synes jeg man skal passe på med at prøve at overbevise danskerne om, at de er undertrykte.
Den skal man altså længere ud på et eller andet land med.
Altså, danskerne har frihed til at træffe de beslutninger, som de ønsker at træffe.
Vi lever i et fuldstændig frit samfund.
Vi lever også i et samfund, der baserer sig på nogle meget sådan grundlæggende dyder.
Det kan man jo gøre på mange forskellige måder, og hvis vi f.eks. taler familieliv og familiepolitik, vil familiers behov være meget, meget forskellige fra hinanden, herunder er der balancen mellem arbejde og familieliv, i forhold til hvor gamle børnene er, og det har jeg egentlig meget stor respekt for.
På sådan det helt grundlæggende spørgsmål om, om jeg synes, det er et problem, at mænd og kvinder er forskellige, vil jeg svare, at jeg er meget glad for, at der er forskel på mænd og kvinder på alle mulige måder, også de fysiske, så nej, det synes jeg ikke er et problem.
Det sidste mener jeg ikke er rigtigt, for det, der var diskussionen tilbage i 2022, var, om vi skulle have en dansk høj afgift på bl.a. oksekød, og det har vi ikke indført.
Jeg står fuldstændig på mål for, at der er indført en CO 2 -afgift, og modsat spørgeren er jeg jo glad for, at vi har gjort det, ikke alene i landbruget, men også på industrien, og at vi i det hele taget bevæger os fremad.
For vi bliver nødt til også at håndtere klimakrisen, men det skal gøres på en balanceret måde.
Derfor har vi jo også gjort det under meget, meget stor hensyntagen til dansk landbrug.
Der er jo mange kræfter, der gerne ville have, at vi nærmest skulle have rundbarberet dansk landbrug.
Det har jeg selv været imod hele vejen igennem.
Jeg synes, de skal svine noget mindre for at passe på vores drikkevand og vores indre farvande.
Det har vi håndteret i den grønne trepart.
Så selvfølgelig skal vi følge den her udvikling, men jeg synes, man bliver nødt til endnu en gang at sige, at det her er et globalt fænomen, og det er bl.a. chokoladen og kaffen, der er steget allermest, og det er altså ikke på grund af beslutninger, der er truffet i Danmark.